b'\n_START_ARTICLE_\nShijiazhuang Y-5\n_START_SECTION_\nHistoria\n_START_PARAGRAPH_\nTehdas 320 Nanchangin kaupungissa alkoi Neuvostoliiton avustuksella suunnitella Antonov An-2:n kopion valmistamista vuonna 1956. Uusi kone, Nanchang Y-5, lensi ensilentonsa joulukuussa 1957, ja sarjatuotanto alkoi seuraavana vuonna. Tehdas 320 valmisti kaikkiaan 728 konetta vuosina 1958\xe2\x80\x931970. Koneista suurin osa toimitettiin Kansan vapautusarmeijan ilmavoimille ja loput valtion lentoyhti\xc3\xb6 CAAC:lle. Lis\xc3\xa4ksi elokuussa 1960 rakennettiin erikoisvalmisteinen seitsenpaikkainen kone lahjaksi Pohjois-Vietnamin johtaja Ho T\xc5\xa1i Minhille, ja vuosina 1962\xe2\x80\x931963 kaksi vastaavaa konetta Nepalin kuninkaalle._NEWLINE_Toukokuusta 1970 alkaen koneen tuotanto siirtyi Shijiazhuangin Punaisen t\xc3\xa4hden konetehtaalle, ja siit\xc3\xa4 eteenp\xc3\xa4in konetyyppi tunnettiin nimell\xc3\xa4 Shijiazhuang Y-5. Koneen viimeisimm\xc3\xa4t kehitysversiot esiteltiin vuonna 1995, ja niit\xc3\xa4 valmistettiin pieni\xc3\xa4 m\xc3\xa4\xc3\xa4ri\xc3\xa4 vuoteen 2013 asti. Kaikkiaan Y-5-koneita rakennettiin Nanchangissa ja Shijiazhuangissa yhteens\xc3\xa4 yli tuhat.'